BRR พุ่งแรง 7% นิวไฮกว่า 4 ปี รับแผนธุรกิจเด่น-เข้าสู่ฤดูเปิดหีบอ้อย แนะซื้อเป้า 10.50 บ.
BRR พุ่งแรง 7% นิวไฮรอบกว่า 4 ปี โบรกเชียร์ซื้อเป้า 10.50 บ. รับแผนธุรกิจเด่น-เข้าสู่ฤดูเปิดหีบอ้อย-พ่วงบาทอ่อนหนุน จับตาดันกำไรไตรมาส 4/65 โตดี!
BRR พุ่งแรง 7% นิวไฮรอบกว่า 4 ปี โบรกเชียร์ซื้อเป้า 10.50 บ. รับแผนธุรกิจเด่น-เข้าสู่ฤดูเปิดหีบอ้อย-พ่วงบาทอ่อนหนุน จับตาดันกำไรไตรมาส 4/65 โตดี!
15 ก.ย. 2565

ผู้สื่อข่าวรายงานว่า บริษัท น้ำตาลบุรีรัมย์ จำกัด (มหาชน) หรือ BRR ณ เวลา 16:14 น. อยู่ที่ระดับ  9.55 บาท บวก 0.60 บาท หรือ 6.70% สูงสุดที่ระดับ 9.70 บาท ต่ำสุดที่ระดับ 8.95 บาท ด้วยมูลค่าการซื้อขาย 424.17 ล้านบาท ราคาหุ้นนิวไฮรอบ 4  ปี 8 เดือน โดยนับตั้งแต่หุ้นยืนที่ระดับ 9.55 บาท เมื่อ 28 ธ.ค.60

บล.ดาโอ ระบุในบทวิเคราะห์วันนี้(1 ก.ย.65) ว่า  บริษัท น้ำตาลบุรีรัมย์ จำกัด (มหาชน) หรือ BRR แนะนำซื้อเป้าเชิงกลยุทธ์ 10.50 บาท เตรียมเข้าสู่ฤดูเปิดหีบอ้อยในเดือน ต.ค. หนุนรายได้จากการขายน้ำตาลและโมลาส เข้าสู่ Peak Season ขณะที่เงินบาทอ่อนค่ากว่า 10% ตั้งแต่ต้นปีถึงปัจจุบัน คาดราคาส่งมอบน้ำตาลในช่วงครึ่งหลังปี 25565 เฉลี่ยไม่น้อยกว่า 35-36 บาท/เหรียญ
ด้านธุรกิจบรรจุภัณฑ์เริ่ม Break Even (U-Rate 50%) ในเฟส 1 คาดจะเริ่มรวมเข้ามาในงบตั้งแต่ไตรมาส 4/65 ส่วนการเข้ามาของกลุ่ม JMART จะต่อยอดธุรกิจสินเชื่อและค้าปลีก ส่วนในปี 66 เตรียมรุกธุรกิจ Wood Pallet (เชื้อเพลิงชีวมวล) หลังปีนี้ได้ที่ดินในลาวและสุรินทร์มา 6 หมื่นไร่ บวกกับสัญญาซื้อกับคู่ค้าญี่ปุ่น 15 ปี